Ρόμπερτ Σων Λέοναρντ

Ο Ρόμπερτ Σων Λέοναρντ (, 28 Φεβρουαρίου 1969) είναι Αμερικανός ηθοποιός του κινηματογράφου, του θεάτρου και της τηλεόρασης, βραβευμένος με βραβείο Τόνυ το 2001.

 Βιογραφικά στοιχεία 
Γεννημένος ως Ρόμπερτ Λώρενς Λέοναρντ στις 28 Φεβρουαρίου 1969, στο Γουέστγουντ του Νιου Τζέρσεϊ, μεγάλωσε στο Ρίτζγουντ, όπου και φοίτησε στο σχολείο. Αν και δεν έχει σταματήσει να εμφανίζεται στον κινηματογράφο από το ντεμπούτο του το 1988, οι διασημότεροι ως τώρα σταθμοί της καριέρας του παραμένουν οι ηλεκτρισμένες ερμηνείες των νεανικών του χρόνων, με σημαντικότερη την εμφάνισή του στην ταινία του 1989 Ο κύκλος των χαμένων ποιητών. Κατόπιν το 1993 πρωταγωνίστησε πλάι στον Κρίστιαν Μπέιλ στo Τα Παιδιά του Σουίνγκ, ενώ την ίδια χρονιά έκανε ένα πέρασμα στην ταινία του Μάρτιν Σκορσέζε Στα Χρόνια της Αθωότητας. Σήμερα εμφανίζεται στην ιδιαιτέρως επιτυχημένη τηλεοπτική σειρά του δικτύου FOX, με τίτλο House M.D. (ελληνικός τίτλος Ιατρικές Υποθέσεις) στο ρόλο του Δρ. Τζέιμς Ουίλσον.

Για τις εμφανίσεις του στο θέατρο έχει λάβει τρεις φορές υποψηφιότητα στα Βραβεία Τόνυ, το 1993, το 2001 και το 2003. Τη δεύτερη φορά το κέρδισε για την ερμηνεία του ως Α.Ε. Χάουσμαν στο έργο του Τομ Στόπαρντ με τίτλο The Invention of Love.

Είναι αρραβωνιασμένος με την Γκαμπριέλα Σάλικ, μια διεθνή show jumper και λόγια, την οποία και γνώρισε στο Πανεπιστήμιο Κολούμπια. Διατηρεί στενή φιλία με τον συμπρωταγωνιστή του στο House M.D. Χιου Λώρι, όπως και με τον παιδικό του φίλο και συνεργάτη του στις ταινίες Ο κύκλος των χαμένων ποιητών, Tape και Chelsea Walls, Ίθαν Χωκ.

 Βραβεύσεις 

Ο Ρόμπερτ Σων Λέοναρντ έχει παραλάβει Βραβείο Τόνυ το 2001 για την ερμηνεία του ως Α.Ε. Χάουσμαν στο έργο του Τομ Στόπαρντ με τίτλο The Invention of Love. Ήταν υποψήφιος για το ίδιο βραβείο το 1993 για το έργο Candida του Τζωρτζ Μπέρναρντ Σω και το 2003 για το έργο Το μακρύ ταξίδι της μέρας μέσα στη νύχτα (Long Days Journey into Night)'' το οποίο έχει γράψει ο Ευγένιος Ο'Νηλ.

 Φιλμογραφία 
 Χρονιά Αγγλικός τίτλος Ελληνικός τίτλος 1986 My Two Loves (TV) 1987 The Manhattan Project 1987 Bluffing It (TV) 1988 My Best Friend Is a Vampire 1989 Dead Poets Society Ο κύκλος των χαμένων ποιητών 1990 Mr. & Mrs. Bridge Ο Κύριος και η Κυρία Μπριτζ 1991 Married to It 1993 A Dog Race in Alaska 1993 Swing Kids Τα Παιδιά του Σουίνγκ 1993 Much Ado About Nothing 1993 The Age of Innocence Τα Χρόνια της Αθωότητας 1994 Safe Passage 1996 The Boys Next Door (TV) 1996 I Love You, I Love You Not 1996 Killer: A Journal of Murder 1997 In the Gloaming Στο Λυκόφως της Ζωής  1998 Standoff 1998 The Last Days of Disco 1998 Ground Control 1999 Wasteland (TV Guest) 2000 The Outer Limits (TV Guest) 2001 Tape 2001 Driven Ντρίβεν 2001 A Glimpse of Hell (TV) 2001 Chelsea Walls  2002 Corsairs (TV) 2003 The I Inside 2003 A Painted House (TV) 2004-2012 House M.D. (TV)

Παραπομπές

 Εξωτερικοί σύνδεσμοι 

 Ιστοσελίδα στο cine.gr.

Κατηγορία:Αμερικανοί ηθοποιοί θεάτρου
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης